
                                                    Nr.23/206/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea art.15 alin.(1) din Legea nr.346/2004 privind stimularea înfiinţării şi dezvoltării întreprinderilor mici şi mijlocii, transmisă cu adresa nr.P.l.x. 343 din 24 septembrie 2012.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu
[image: image2.png]ROMANIA




Parlamentul  României

Comisia pentru industrii si servicii

Bucureşti, 13.02.2013





                                                    Nr.23/206/2012
R A P O R T

asupra propunerii legislative pentru modificarea şi completarea art.15 alin.(1) din Legea nr.346/2004 privind stimularea înfiinţării şi dezvoltării întreprinderilor mici şi mijlocii


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea şi completarea art.15 alin.(1) din Legea nr.346/2004 privind stimularea înfiinţării şi dezvoltării întreprinderilor mici şi mijlocii, a domniilor deputaţi Viorel Ariton, Ştefan Buciuta, Cristinel Mugurel Dugulescu, Mircia Giurgiu, Miron Ignat, Petru Movilă, Silviu Vasile Prigoană şi Valeriu Tabără, transmisă cu adresa nr.P.l.x. 343 din 24 septembrie 2012, înregistrată la comisie sub nr.23/206 din 25 septembrie 2012.



Consiliul Legislativ, cu avizul nr.381/08.05.2012, avizează favorabil propunerea legislativă cu observaţii şi propuneri.



Senatul, în  şedinţa din 17 septembrie 2012, a respins propunerea legislativă.



Comisia juridică, de disciplină şi imunităţi şi Comisia pentru buget, finanţe şi bănci, cu avizele nr.PL-x 343/2012/01.10.2012, respectiv nr.22/254/10.10.21012, au avizat negativ propunerea legislativă.



Propunerea legislativă are ca obiect de reglementare modificarea alineatului (1) al articolului 15 din Legea nr.46/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.

Prin Legea nr.346/2004 s-au acordat unele facilităţi menite să susţină dezvoltarea întreprinderilor mici şi mijlocii. Printre acestea se numără şi accesul IMM – urilor la activele disponibile ale regiilor autonome, societăţilor comerciale cu capital majoritar de stat şi societăţilor/companiilor naţionale, cu excepţia mijloacelor fixe şi activelor componente ale patrimoniului aparţinând aeroporturilor, staţiilor de cale ferată, porturilor şi Companiei Naţionale de Autostrăzi şi Drumuri Naţionale din România.



Membrii Comisiei pentru industrii şi servicii au examinat propunerea legislativă în şedinţa din 12 februarie 2013 şi au hotărât, cu majoritate de voturi, să propună Plenului Camerei Deputaţilor respingerea acesteia, din următoarele considerente:
- a mai existat o propunere legislativă cu obiect de reglementare similar, această fiind adoptată de Senat în şedinţa din 17 noiembrie 2010, respectiv de Camera Deputaţilor în şedinţa din 22 noiembrie 2011, devenind Legea nr.246/2011 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr.865 din 8 decembrie 2011;

- prevederile Legii nr.246/2011 răspund cerinţelor întreprinderilor mici şi mijlocii, acordându-le acestora posibilitatea de a închiria, concesiona sau cumpăra staţiile şi haltele căilor ferate de pe secţiile de circulaţie închise şi aflate în conservare sau dezafectare;

- nu există certitudinea că bunurile ce urmează să intre în conservare vor fi dezafectate. 



La lucrările comisiei au fost prezenţi 26 de deputaţi din totalul de 29 de deputaţi membri ai comisiei.
La lucrările comisiei a participat, în calitate de invitat, din partea Ministerului Economiei, domnul Emil Octavian Ionescu – director adjunct.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

                   
PREŞEDINTE,                                     SECRETAR,

                      Iulian Iancu                                        Bogdan Ţîmpău
Consilieri parlamentari,
Viorela Gondoş
Isabela Robe

